stanford-oval/wikipedia huggingface dataset:
Pieter Mortier

Mortierin julkaisutuotantoa: Golfo di Cattaro eli karttakuva Kotorinlahdelta.
Mortier, Carte Generale de l'Afrique, 1700
Pieter Mortier (myös nimellä Pierre Mortier) (Leiden 1661 – 1711 Amsterdam) oli ranskalaista syntyperää oleva kartografi, kaivertaja sekä kirjakauppias, joka toimi Amsterdamissa Hollannissa 1600-luvun lopussa ja 1700-luvun alussa. Hänen uransa huippuna voidaan pitää loistavaa meriatlasta Le Neptune François.
Perhe

Pieter Mortierin isovanhemmat olivat ranskalaisia pakolaisia. Sekä isoisä Martijn de Mortier että isoäiti Jenne de Lanoy syntyivät Bonissa tai Bondyssa Pariisin lähellä. He muuttivat Leideniin Hollantiin avioituessaan vuonna 1625, ja saivat pojan nimeltä Pieter. Vuonna 1655 tämä vanhempi Pieter avioitui Anna Bootin kanssa. He muuttivat Amsterdamiin joko vuonna 1661 tai 1662 sen jälkeen, kun heidän poikansa Pieter oli syntynyt. Nuoremmasta Pieter Mortierista tuli sittemmin kirjakauppias.
Ura

Pieter Mortierille oli vuonna 1690 myönnetty oikeus julkaista ja levittää ranskalaisten kustantajien karttoja ja kartastoja Hollannissa. Tästä etuoikeudesta hän otti täyden hyödyn irti. Mortierille oli helpompaa päästä käsiksi ranskalaisten kartografien tuotantoon syntyperänsä tähden. Näin hän pääsi julkaisemaan sellaisten kartantekijöiden aineistoa kuin esimerkiksi Guillaume Delisle, Nicolas de Fer, Alexis-Hubert Jaillot, Nicolas Sanson sekä Frederik de Wit. Mortierin liiketoiminnan nousu menestykseen rakentui pitkälti tämän varaan.
Useimmat muut hollantilaiset kustantajat olivat jähmettyneet paikoilleen ja vain julkaisivat uudelleen entisiä, jo vanhentuneita karttojaan. Sen sijaan ranskalaiset kartantekijät tuottivat tarkempia ja ajantasaisempia karttoja kuin kukaan muu. Mortier hyödynsi hienoa hollantilaista painotaitoa ja julkaisi koristeellisia ja hyvälaatuisia painoksia tuoreista ranskalaisista kartoista. Hänen painonsa ylin saavutus oli suuremmoisen merikartaston Le Neptune Françoisin julkaiseminen.
Perintö

Pieter Mortier kuoli vuonna 1711. Hänen leskensä jatkoi painotoimintaa, kunnes Pieterin poika Cornelius siirtyi yrityksen johtoon vuonna 1721. Cornelius Mortier otti liikekumppanikseen lankonsa Jean Covensin. Covens & Mortierin kustantamo jatkoi karttojen ja atlasten julkaisua vuoteen 1866 saakka.
Aiheesta muualla

Kuvia tai muita tiedostoja aiheesta Pieter Mortier Wikimedia Commonsissa
Tomar

| Tomar |
| --- | --- |
 lippu:  vaakuna
 Tomar Portugalin kartalla
 Koordinaatit: 39°36′N, 8°25′W 
Valtio:  Portugali
Alue:  Centro
Ala-alue:  Médio Tejo
Piiri:  Santarém
Hallinto:  
 – Hallinnon tyyppi:  Kunta
 – Pormestari:  Anabela Freitas
Pinta-ala:  
 – Kokonaispinta-ala:  351,2 km²
Väkiluku (2011):  40 677
 – Väestötiheys:  116 as./km²
 
 www.cm-tomar.pt 
Infobox OKVirheellinen NIMI-arvo: 
Tomar on kunta ja kaupunki Santarémin piirissä, Portugalissa. Kunnan pinta-ala on 351,2 km² ja väkiluku noin 41 700.
Tomarissa sijaitseva Kristuksen luostari on Unescon maailmanperintöluettelon kohde. 1100-luvulla Temppeliherrain ritarikunta kutsuttiin Portugaliin auttamaan Reconquistassa, ja Tomar oli heidän ensimmäinen ja tärkein linnoituksensa. Kun Temppeliherrojen ritarikunta hajotettiin 1314–1315, Portugaliin perustettiin Kristuksen ritarikunta ja Tomarin luostari siirtyi heille.
Kaupungin virallinen juhlapäivä on 1. maaliskuuta. Nykyisenä pormestarina toimii Anabela Freitas.
Aiheesta muualla

Wikimedia Commonsissa on kuvia tai muita tiedostoja aiheesta .
Tietoa Tomarista (Arkistoitu – Internet Archive) (portugaliksi)
Santarémin piirin kunnat
Abrantes
Alcanena
Almeirim
Alpiarça
Benavente
Cartaxo
Chamusca
Constância
Coruche
Entroncamento
Ferreira do Zêzere
Golegã
Mação
Ourém
Rio Maior
Salvaterra de Magos
Santarém
Sardoal
Tomar
Torres Novas
Vila Nova da Barquinha
Tore Wretman

Tore Wretman 1960-luvulla.
Tore Fredrik Wretman (7. toukokuuta 1916 Lidingö – 13. helmikuuta 2003 Tukholma) oli ruotsalainen kokki ja ravintoloitsija, joka oli mukana perustamassa Ruotsin Gastronomista akatemiaa ja oli sen ”lautasen numero yhdeksän” haltija. Ruotsin ensimmäinen tähtikokki sai Ruotsin kuninkaan ruoanlaittoarvonimen hovtraktör, kunniaprofessuurin ja kunniatohtorin arvon Uumajan yliopistosta ja monia muita huomionosoituksia.
Koulussa ongelmia aiheuttanut Wretman joutui 1930-luvun alussa hakeutumaan harjoittelijaksi tuolloin väheksytylle keittiöalalle Tukholman Hotel Continentalissa. Viinintuoja Fredrik König järjesti nuorelle Wretmanille harjoittelupaikan Pariisin Maxim’s-ravintolaan ensin kastikkeiden, sitten kalan parissa. Vuonna 1937 Wretman toimi Pariisin maailmannäyttelyn Ruotsin-paviljongin baarimestarina ja tapasi Sara Reuterskiöldin, joka oli aikeissa avata Regnbågen-nimisen ravintolan. Wretman pääsi sinne töihin, mutta ehti työskennellä vain hetken kun joutui suorittamaan varusmiespalvelustaan. Sen jälkeen Wretman työskenteli useita vuosia Yhdysvalloissa. Sieltä palatessaan suomalaisella rahtilaivalla vuonna 1941 alus joutui brittien pysäyttämäksi ja vietiin miehistöineen Orkney-saarille. Sieltä vapauduttuaan Wretman matkusti Lontooseen, jossa hän sai pariksi vuodeksi paikan hotellin vastaanottovirkailijana kunnes pääsi vuonna 1943 palaamaan Ruotsiin.
Vuosina 1943–1944 Wretman työskenteli Tukholman Oopperakellarin (ruots. Operakällaren) hovimestarina kunnes osti itselleen Birger Jarlsgatanilla sijainneen ravintola Richen. Sen kylkeen perustetusta Teatergrillenistä tuli pian erittäin suosittu. Viisi vuotta myöhemmin Wretman uudisti Stallmästaregården-ravintolan ja vei sen maan gastronomian huipulle. Vuonna 1955 hän palasi Oopperakellariin ja nosti sen suosionsa huipulle.
Tore Wretman edisti urallaan perinteisen ruotsalaisen kotiruoan (ruots. husmanskost) perinteitä. Hänen keksintöihinsä kuuluu muun muassa seisova pöytä ja katkarapuleipä Toast Skagen.
Wretman kirjoitti myös monia gastronomian alan tietokirjoja. Hän oli yhtenä tekijänä mukana vuonna 1962 suomeksi julkaistussa teoksessa Keittotaidon kultainen kirja (alkuteos Bonniers kokbok).
Viimeiset vuotensa Wretman vietti Mouginsissä Ranskan Provencessa. 1990-luvulla antamassaan haastattelussa hän nimesi mieliruoikseen Ruotsissa kaalikääryleet ja Ranskassa lammasnavariinin.
Yle Fem esitti syksyllä 2017 kaksiosaisen dokumentin Kokkilegenda Tore Wretman.
Käännös suomeksi
Tsukuba

| Tsukuba (つくば市) |
| --- | --- |
 Tsukuban keskustaa, taustalla Tsukubavuori
 lippu:  symboli
 Tsukuban sijainti Ibarakin prefektuurissa
 Tsukuba
 Koordinaatit: 36°05′01″N, 140°04′35″E 
Valtio:  Japani
Alue:  Kantō
Prefektuuri:  Ibarakin prefektuuri
Pinta-ala:  
 – Kokonaispinta-ala:  283,72 km²
Väkiluku (09/2020):  244 155
 – Väestötiheys:  861 as./km²
Symbolit:  
 – Puu:  Idänselkova
 – Kukka:  Aaroninparta var. Aptera
 – Lintu:  Viirupöllö
 
 https://www.city.tsukuba.lg.jp/ 
Infobox OKVirheellinen NIMI-arvo: 
Tsukuba (jap. つくば市, Tsukuba-shi) on Japanin kaupunki Honshūn saarella Kantōn alueella Ibarakin prefektuurissa. Se sijaitsee prefektuurin lounaisosassa Tsukuban ylängöllä. Kaupungin alueella virtaavat Kokai-, Yata- ja Sakurajoet, pohjoisessa se nousee Tsukubavuorelle. Tsukubassa on 244 155 asukasta (syyskuussa 2020) ja sen pinta-ala on 283,72 neliökilometriä. Siitä tehtiin yksi Japanin erityiskaupungeista vuonna 2007.
Tsukubassa sijaitsee Tsukuban tiedekaupunki, jonka rakennustyöt aloitettiin 1960-luvulla. Sinne on siirretty Tokiosta useita tutkimus- ja opetuslaitoksia, kuten Tsukuban yliopisto (entinen Tokion kasvatustieteellinen yliopisto), Japanin avaruusjärjestön toimintoja ja hiukkasfysiikan tutkimuslaitos KEK. Tsukuban kaupunki perustettiin vuonna 1987 liittämällä yhteen Ōhon, Toyosaton ja Yataben maaseutukaupungit sekä Sakuran kyläkunta. Myöhemmin kaupunkiin on yhdistetty myös Tsukuban maaseutukaupunki vuonna 1988 ja Kukizakin maaseutukaupunki vuonna 2002. Tsukubassa pidettiin maailmannäyttely Expo ’85 vuonna 1985; tälle alueelle on sijoittunut sittemmin puiston lisäksi muun muassa informaatioteknologian ja lääketieteen tutkimusta.
Tsukuban nähtävyyksiin kuuluu Tsukubasan-jinjan šintolainen pyhäkkö Tsukubavuoren eteläjuurella. Rakennettua kulttuuriperintöä edustavat Odan linnan rauniot ja Ōtsuka-suvun asuintalo, joka on valittu tärkeäksi kulttuuriomaisuudeksi. Osa kaupungin alueesta kuuluu Suigō-Tsukuban puolikansallispuistoon. Tsukubaa palvelee Tsukuba Express -rautatielinja, joka liittää kaupungin Tokion Akihabaraan 45 minuutissa.
Kuvia

Tsukuban keskustaa
Tsukubasan-jinjan pyhäkkö
Näkötorni Matsumin puistossa
Tsukuba Expo Center
Tsukuban avaruuskeskus
Aiheesta muualla

Kuvia tai muita tiedostoja aiheesta Tsukuba Wikimedia Commonsissa
Kaupungin internetsivut (japaniksi)
Pentti Karvonen (lääkäri)

| Pentti Karvonen> Henkilötiedot |
| --- | --- |
Muut nimet:  Pentti Kullervo Karvonen
Syntynyt: 4. toukokuuta 1942 (ikä 82) Oulu, Suomi
Kansalaisuus:  Suomi
Ammatti:  lääkäri
Pentti Kullervo Karvonen (s. 4. toukokuuta 1942 Oulu, Suomi) on suomalainen lääkärinoikeutensa menettänyt lääketieteen lisensiaatti (1968), joka tuli tunnetuksi huumeidenkäyttäjien vieroitus- ja korvaushoidoissa käytettävien lääkeaineiden, lähinnä Subutexin, välittämisestä narkomaaneille. Hän pyrkii toiminnallaan järjestämään opioidien kuten heroiinin käyttäjien korvaushoitoa. Hän on kehittänyt Benedictus-menetelmää, joka sisältää korvaavan lääkkeen jakelun, lyhyttä keskusteluhoitoa ja sosiaalisen tukiverkoston muodostamisen potilaan läheisistä. Lakiin opioidikorvaushoito kirjattiin vuonna 2000, Karvosen ensimmäisen tuomion jälkeen.
Oikeudenkäynnit ja tuomiot

Vantaan käräjäoikeus tuomitsi Karvosen lokakuussa 1999 kymmeneksi kuukaudeksi ehdolliseen vankeuteen neljästä huumausainerikoksesta. Karvonen oli tuonut Thaimaasta Suomeen kesällä 1997 luvatta 16 000 Temgesic-tablettia ja pienemmän erän Subutex-tabletteja. Hän sai mediassa nimen Subutex-Karvonen. Suomessa Subutex lasketaan huumausaineeksi.
Karvonen sai seuraavan vankeusrangaistuksen 21. lokakuuta 2000, kun Helsingin käräjäoikeus langetti hänelle 11 kuukautta ehdollista vankeutta buprenorfiinia sisältävien Subutex- ja Temgesic-lääkeaineiden myynnistä ja levittämisestä. Lääkkeiden käyttötarkoituksena oli heroinistien vieroitushoito. Tästä ja lokakuussa 1999 saamastaan tuomiosta Karvonen valitti Helsingin hovioikeuteen, joka pysytti molemmat rangaistukset ennallaan 4. kesäkuuta 2001. Korkein oikeus muutti tuomioita alentamalla rangaistuksia marraskuussa 2002.
Helsingin käräjäoikeus langetti Karvoselle kahdeksan kuukauden ehdollisen vankeusrangaistuksen Subutex-lääkkeen välittämisestä narkomaaneille 27. heinäkuuta 2001.
Karvonen sai ehdottoman vankeusrangaistuksen 26. helmikuuta 2002, kun Helsingin käräjäoikeus tuomitsi hänet kahdesta huumausainerikoksesta puoleksitoista vuodeksi vankeuteen. Karvonen ja syyttäjä valittivat Helsingin hovioikeuteen. Hovioikeus kovensi rangaistusta viideksi vuodeksi ehdotonta vankeutta heinäkuussa 2002. Korkein oikeus antoi Karvoselle luvan valittaa toisesta ehdottomasta tuomiosta. Korkein oikeus kumosi kyseisen tuomion 3. huhtikuuta 2003 jättäen rangaistukseksi yhteensä 2,5 vuotta ehdotonta vankeutta.
Muut seuraukset

Kaikissa oikeudenkäynneissään Karvonen vetosi oikeudelliseen ja lääketieteelliseen pakkotilaan: ilman tällaista laitonta hoidon jatkamista potilaat olisivat voineet kuolla.
Saamiensa rikostuomioiden vuoksi Terveydenhuollon oikeusturvakeskus (TEO) vei Karvoselta oikeudet harjoittaa lääkärin ammattia kokonaan lokakuussa 2003.
Vuonna 2005 Karvonen toimi konsulttina ja kouluttajana, jonka asiakkaat saivat korvaus- ja ylläpitohoitolääkkeensä laillisesti virolaisesta Wismarin sairaalasta.
Schengen-sopimuksen myötä tallinnalainen Wismarin sairaala ei ole enää voinut hoitaa potilaita Suomesta. Sopimus asetti esteitä korvaushoitolääkkeiden maahantuomiselle Virosta. Tämän vuoksi osa Karvosen konsultoimista potilaista on muuttanut pysyvästi Viroon voidakseen edelleen olla virallisen hoidon piirissä siellä.
Artikkeleita

Hakkarainen, Pekka; Tigerstedt, Christopher: Korvaushoidon läpimurto Suomessa. Yhteiskuntapolitiikka 2/2005.
Karvonen, Pentti: Erilaisuuden kohtaamisesta. Yhteiskuntapolitiikka 1/2003.
Salaspuro, Mikko: Pentti Karvosen opiaattiriippuvuuden hoitomalli tieteellisen näytön valossa. Yhteiskuntapolitiikka 5/2002.
Wuori, Matti: Huumerintaman sotapäiväkirjasta. Yhteiskuntapolitiikka 5/2002.
Soikkeli, Markku: Mitä hovioikeus ajatteli? Yhteiskuntapolitiikka 5/2002.
Karvonen, Pentti: Kirje vankilasta. Yhteiskuntapolitiikka 4/2002.
Karvonen, Pentti: Matala hoitokynnys ja haittojen minimointi. Yhteiskuntapolitiikka 5/2001.
Salakari, Juhani: Huumausaineiden ongelmakäyttäjien hoidon ihmiskeskeisestä näkökulmasta. Yhteiskuntapolitiikka 5/2001.
Karvonen, Pentti: Ministeriön asetus ja opioidiriippuvaisten korvaushoito. Yhteiskuntapolitiikka 5/2000.
Turkia, Mika: Yksityislääkäri ja heroinistit : Tapaustutkimus lääkkeellisen avohoidon vaikutuksista rikollisuuteen. Aiheita/Stakes, 51/1998.
Karvonen, Pentti: Heroinistien Benedictus-kolmoishoito. Yhteiskuntapolitiikka 2/1998.
Kirjallisuutta

Turkia, Mika: Vaasankatu 21. Kuukausi Pentti Karvosen laittoman huumehoitoklinikan elämässä.  Helsinki:  Mika Turkia, 2016.  ISBN 978-952-68660-0-0.  Esittely (viitattu 24.3.2017).
Turkia, Mika: Heantos-opiaattivieroitushoidon vaiheita.  Helsinki:  Mika Turkia, 2016.  ISBN 978-952-68660-2-4.  Esittely (viitattu 24.3.2017).
Turkia, Mika: Pelon lääketiede. Vuoden 1990 huumehoitokiista.  Helsinki:  Mika Turkia, 2016.  ISBN 978-952-67648-8-7.  Esittely (viitattu 24.3.2017).
Turkia, Mika: Toisissa joukoissa. Kertomuksia väkivallasta.  Helsinki:  Mika Turkia, 2013.  ISBN 978-952-67648-5-6.  Esittely (viitattu 6.1.2014).
Aiheesta muualla

Fogelholm, Sonja: Onko Subutex lääke vai huume? Yle Elävä arkisto.  22.2.2013. Viitattu 21.4.2020.
Jegorow, Sirpa: Subutexin matka Euroopasta Perämeren rannalle Yle Elävä arkisto.  21.11.2013. Viitattu 21.4.2020.
Rinne, Jaana: Pentti Karvonen – Hyvä Paha City -lehti.  15.3.2002. Viitattu 21.4.2020.
Polarkreis 18

Polarkreis 18
Polarkreis 18 on saksalainen rockyhtye, joka nousi kuuluisuuteen kappaleellaan "Allein, allein". Saksassa Polarkreis 18 on yksi maan tunnetuimmista yhtyeistä, mutta Suomessa kokoonpano on jäänyt varsin tuntemattomaksi.
Ryhmä on lähtöjään Dresdenistä.
Jäsenet

Felix Räuber – laulu, kitara, piano
Philipp Makolies – kitara, piano
Christian Grochau – rummut
Uwe Pasora – basso
Ludwig Bauer – piano, kitara, trumpetti
Diskografia > Albumit

Polarkreis 18 (2007)
The Colour of Snow (2008)
Frei (2010)
Diskografia > Singlet

Allein, Allein (2008)
The Colour of Snow (2009)
Happy Go Lucky (2009)
Unendliche Sinfonie (2010)
Allein (2012)
Aiheesta muualla

Kuvia tai muita tiedostoja aiheesta Polarkreis 18 Wikimedia Commonsissa
Offizielle Website
Toyota Century

| Toyota Century |
| --- | --- |
 Kolmannen sukupolven Toyota Century Tokyossa.
Valmistustiedot
Valmistusmaa:   Japani
Valmistaja:  Toyota Motor Corporation
Valmistusvuodet:  1967–
Korimalli:  4-ovinen sedan
Luokka:  F-segmentti
Toyota Century on Toyotan valmistama suuri neliovinen limusiini, joka on myynnissä lähinnä Japanin markkinoilla. Mallin valmistus alkoi vuonna 1967 ja ensimmäisen sukupolven mallia valmistettiin tasan 30 vuotta. Century on ollut mallihistoriansa ajan Toyotan malliston lippulaiva. Vaikka Centuryä ei viedä Japanista paljoakaan ulkomaille, sitä käyttävät monet japanilaiset diplomaatit muissa maissa. Muihin luksusautoihin kuten Rolls-Royceen tai Maybachiin verrattuna Century on halpa, mutta Centuryn hintaa ei yritetty saada suureksi nimen avulla.
Toyota Century I (1967–1997)

Ensimmäisen sukupolven Century perustui vuoden 1964 Toyota Crowniin, jossa oli 2,6-litrainen V-sarjan V8-moottori. Myöhemmin moottorin koko kasvoi ja kasvoi. Ensimmäisen sukupolven Centurystä on olemassa myös L-type -versio, joka on vielä venytetty 5,3-metrinen malli. Ensimmäisen sukupolven Toyota Century -mallia valmistettiin jopa 30 vuoden ajan ja siihen tehtiin vain pieniä kosmeettisia muutoksia ja moottoripäivityksiä ajan saatossa.
Korinumerot:
VG20 – 3.0l 3V V8
VG30 – 3.4l 4V V8
VG40 – 4.0l 5V V8
VG45 – 4.0l 5V V8 (L-Type)
Toyota Century II (1997–2017)

Century suunniteltiin viimein uudelleen mallivuodeksi 1997, tosin uusi malli muistuttaa edelleen hyvin paljon edeltäjäänsä. Uutena moottorivaihtoehtona oli nyt 5,0-litrainen 280 hevosvoimaa tuottava V12-moottori 1GZ-FE. Century on edelleen ensimmäinen ja ainoa japanilainen etumoottorinen takavetoinen auto, jossa on V12-moottori.
Auton valmistus lopetettiin keväällä 2017.
Muotoilultaan Century II muistuttaa mm. Rolls-Royce Silver Spiritiä.
Korinumerot
GZG50 – 5.0l 1GZ-FE V12
Toyota Century III (2017–)

Kolmannen sukupolven Century esiteltiin Tokyo Motor Show’ssa lokakuussa 2017. Autossa on 5,0-litrainen V8-moottori ja sen lisänä hybridijärjestelmä.
Toyota Century I
Toyota Century II
Toyota Century III
Toni Hahto

| Henkilötiedot |
| --- | --- | --- | --- |
Syntymäaika: 7. huhtikuuta 1982 (ikä 42)
Syntymäpaikka: Vaasa, Suomi
Pelipaikka: oikea laitalinkki
Pituus: 176 cm
Seura
Seura: Kungliga Wasa
Junioriseurat
1993–2001: VPS
Seurat
| Vuodet | Seura | O | (M) |
| 2000–2009 | VPS | 184 | (13) |
| 2000 | → Närpes Kraft (laina) | 3 | (0) |
| 2001 | → Kiisto (laina) | 1 | (0) |
| 2002 | → FC Korsholm (laina) | 9 | (2) |
| 2013– | Kungliga Wasa | 17 | (5) |
| Yhteensä | Yhteensä | 214 | (20) |
Maajoukkue
| 1998 | Suomi U16 | 14 | (5) |
| 1999 | Suomi U17 | 8 | (1) |
| 2000 | Suomi U18 | 6 | (1) |
| 2001 | Suomi U19 | 6 | (2) |
 Seurajoukkueuran tilastot kattavat vain kansalliset sarjat.
Toni Hahto (s. 7. huhtikuuta 1982 Vaasa) on suomalainen jalkapalloilija. Hän on pelipaikaltaan oikea laitalinkki, mutta on pelannut myös laitapuolustajana.
Hahto on edustanut suurimman osan urastaan Vaasan Palloseuraa. Hän on pelannut Veikkausliigassa kaikkiaan 115 ottelua ja tehnyt niissä 6 maalia.
Aiheesta muualla

Hahto VPS:n kotisivuilla[vanhentunut linkki]
Hahto futismaailma.com-sivustolla[vanhentunut linkki]
Tràng An

| Tràng An |
| --- | --- |

Maailmanperintökohde
Sijainti:  Vietnam  20°15′20.5″N, 105°54′56.2″E
Tyyppi:  Luonto ja kulttuuri
Tunnusnumero:  1438
Valintahistoria
Valintavuosi:  2014
 Tràng An
Tràng An on Koillis-Vietnamissa sijaitseva kansallismaisema. Tràng An sijaitsee lähellä Punaisenjoen laskupaikkaa lähellä Tonkininlahtea. Unesco valitsi sen maailmanperintöluetteloon vuonna 2014. Valintaa perusteltiin, sillä että Tràng Anissa on alueelle tyypillisiä laaksoja, joita ympäröivät lähes pystysuorat jyrkänteet. Alueelta on löytynyt arkeologisia löytöjä, jotka osoittavat ihmisten asuttaneen aluetta yli 30 tuhannen vuoden ajan. Tràng Anin alueella on myös pagodeja, riisiviljelmiä, pieniä kyliä ja temppeleitä. Alueen koko on hieman yli kuusituhatta hehtaaria.
Portti kuningas Đinh Tiên Hoàngin temppeliin
Pagodi
Tsushima (1902)

| Tsushima / 対馬 |
| --- | --- |
 Tsushima

Aluksen vaiheet
Rakentaja:  Kuren laivastontelakka
Kölinlasku:  1. lokakuuta 1901
Laskettu vesille:  15. joulukuuta 1902
Palveluskäyttöön:  14. helmikuuta 1904
Poistui palveluskäytöstä:  upposi maalilaivana 1944
Tekniset tiedot
Uppouma:  3 420 t
Pituus:  102 m
Leveys:  13,44 m
Syväys:  4,92 m
Koneteho:  9 500 ihp
Nopeus:  20 solmua
Miehistöä:  287–320
Aseistus
Aseistus:  6 × 6″/L40-tykkiä 10 × QF 12 naulan 12 cwt -laivatykkiä 4 × QF 3 naulan Hotchkiss -tykkiä
Tsushima (jap. 対馬) oli keisarillisen Japanin laivaston Kuressa helmikuussa 1904 Kuressa valmistunut Niitaka-luokan panssarikansiristeilijä. Alus upotettiin maalilaivana vuonna 1944.
Valmistus

Alus tilattiin osana vuoden 1897 hankintoja Kuren laivastontelakalta, missä köli laskettiin 1. lokakuuta 1901. Alus laskettiin vesille 15. helmikuuta 1902 ja valmistui 14. helmikuuta 1904.
Palvelus

Alus luokiteltiin 1. syyskuuta 1921 toisen luokan rannikkopuolustusalukseksi. Se riisuttiin aseista vuonna 1930. Alus poistettiin 1936 alusluettelosta, ja se myytiin romutettavaksi 1947.
Portsmouth

| Portsmouth Portsmouth |
| --- | --- |
 Portsmouth mereltä käsin.
 Portsmouthin sijainti Englannissa ja Hampshiressä.
 fiPortsmouth 
 50°48′22″N, 1°05′13″W 
Valtio:  Yhdistynyt kuningaskunta
Osa:  Englanti
Alue:  Kaakkois-Englanti
Kreivikunta:  Hampshire
Hallinnon tyyppi:  Yhtenäishallintopiiri
Maantiede
Kokonaispinta-ala:  35 km²
Metropolialue:  559 km²
Väestö
Väkiluku (2021):  223 000
Väestötiheys:  6 463 as./km²
Metropolialue:  1 150 000
Metropolialueen väestötiheys:  2 061 as./km²
Muuta
Lempinimi:  Pompey
 www.portsmouth.gov.uk 
Portsmouth on noin 223 000 asukkaan katedraalikaupunki (city) ja itsenäinen yhtenäishallintopiiri Hampshiren muodollisessa kreivikunnassa Englannissa. South Hampshiren metropolialueella, johon kuuluvat Portsmouthin lisäksi Southampton, Eastleigh, Fareham ja Winchester, asuu noin 1,2 miljoonaa ihmistä.
Portsmouth on ollut jo satojen vuosien ajan merkittävä sotilassatama ja laivastotukikohta, johon on ankkuroitu muun muassa Queen Elizabeth -luokan lentotukialuksia. Kaupungin satama on vielä nykyäänkin Britannian vilkkaimpia. Monet sen matkailukohteet liittyvätkin merihistoriaan, esimerkiksi Portsmouth Historic Dockyard, HMS Victory, Mary Rose Museum ja D-Day Story (Normandian maihinnousun museo).
Charles Dickens syntyi Portsmouthissa ja Arthur Conan Doyle ja Rudyard Kipling asuivat siellä jonkin aikaa. Kirjailijoiden muistoa vaalitaan yhä kaupungissa erilaisten museoiden ja tapahtumien kautta.
Urheilu

Kaupungin jalkapallojoukkue Portsmouth FC pelaa nykyään ykkösliigassa, jonne se putosi vuonna 2012. Joukkue pelasi Valioliigassa 2003–2010.
Aiheesta muualla

Kuvia tai muita tiedostoja aiheesta Portsmouth Wikimedia Commonsissa
Portsmouth City Council
Official Portsmouth City Guide (Arkistoitu – Internet Archive)
University of Portsmouth
Matkaopas aiheesta Portsmouth Wikivoyagessa (englanniksi)
Keskiaikaisesta Round Towerista puolustettiin kaupunkia.
Ilmakuva Portsmouthin satama-alueesta. Keskellä sotalaiva HMS Victory (1765).
Gunwharf Quays ja Spinnaker Tower.
Travis Smith (muusikko)

| Travis Smith |
| --- | --- |

Henkilötiedot
Syntynyt: 29. huhtikuuta 1982 (ikä 42) Bainbridge, Georgia
Muusikko
Aktiivisena:  1999-
Tyylilajit:  thrash metal metalcore
Soittimet:  rummut, lyömäsoittimet
Yhtyeet:  Trivium
Levy-yhtiöt:  Roadrunner Records
Aiheesta muualla
www.trivium.org
  [ Muokkaa Wikidatassa ] [ ohje ]  
Travis Smith (s. 29. huhtikuuta 1982 Bainbridge, Georgia) on yhdysvaltalainen rumpali, joka on metalliyhtyeen Triviumin perustajajäsen. 4. tammikuuta 2010 hänet korvasi Nick Augusto. Parhaiten Smith tunnetaan nopeasta jalkatyöstään tuplabassorumpupedaalien parissa, jonka ansiosta Smith on saanut useita palkintoja parhaana modernina rumpalina (kuten Revolverilta). Myös Metal Hammer -lehti palkitsi Smithin vuoden 2006 parhaana rumpalina Golden God -palkinnolla. Smith jätti Triviumin voidakseen viettää enemmän aikaa perheensä ja vaimonsa kanssa.
Train

Wikisanakirjassa on tähän liittyvä sananselitys: .
Train(s) tai The Train voi viitata ainakin seuraaviin:
Musiikki

Train, yhdysvaltalainen rockyhtye
Train, yhtyeen debyyttialbumi
”Train”, 3 Doors Downin kappale
”Train”, Goldfrappin kappale
”Train”, kappale 4 Non Blondesin albumilta Bigger, Better, Faster, More!
”Trains”, kappale Porcupine Treen albumilta In Absentia
”Trains”, kappale The Vaporsin albumilta New Clear Days
Elokuva ja televisio

Juna (engl. The Train), vuoden 1964 sotaelokuva
Train, kauhuelokuva vuodelta 2008
Train 48, kanadalainen draamasarja vuosilta 2003–2005.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Train”, voi hakea sivunnimihaulla, laajalla sivunnimihaulla tai tekstihaulla.